ddrg/super_eurlex huggingface dataset:
6.

Articolul 9 se modifică după cum urmează: (a) la primul paragraf, punctul 3 se înlocuiește cu următorul text: „3. informează de îndată BCE, în scris, în cazul revocării oricărei certificări care are legătură cu cerințele pentru acreditare menționate la articolul 3 alineatul (1) litera (d) sau, după caz, la articolul 4 alineatele (2) și (3);” (b) la primul paragraf, punctul 4 se înlocuiește cu următorul text: „4. transmite anual, în termen de două luni de la sfârșitul anului calendaristic, toate actele următoare: (a) un formular de declarație pe proprie răspundere completat, al cărui model este disponibil pe extranetul pentru bancnotele BCE, semnat de reprezentantul legal al producătorului, care confirmă că producătorul acreditat și entitățile care exercită control asupra sa au respectat cerințele prevăzute la articolul 4 alineatul (1) literele (a) și (b); (b) o declarație scrisă emisă și semnată de un auditor independent sau o certificare care confirmă punerea în aplicare și funcționarea pentru întregul an calendaristic a unui program de asigurare a conformității la nivelul întreprinderii, astfel cum se menționează la articolul 4 alineatele (2) și (3). Producătorii acreditați depun primul formular de declarație pe proprie răspundere în conformitate cu cerințele prevăzute la litera (a) și prima declarație scrisă emisă și semnată de un auditor independent sau prima certificare în conformitate cu cerințele prevăzute la litera (b) până la sfârșitul lunii februarie 2024, în ambele cazuri pentru întregul an calendaristic 2023.” (c) la primul paragraf, punctul 9 se înlocuiește cu următorul text: „9. informează imediat BCE în scris în cazul în care are loc oricare dintre următoarele evenimente: (a) producătorul acreditat sau oricare dintre entitățile care exercită control asupra sa nu respectă condițiile enumerate la articolul 4 alineatul (1) litera (b); (b) producătorul acreditat sau oricare dintre entitățile care exercită control asupra sa deține dovezi că face obiectul unor investigații administrative sau penale pentru oricare dintre comportamentele enumerate la articolul 4 alineatul (1) litera (a) sau pentru nerespectarea oricăreia dintre cerințele enumerate la articolul 4 alineatul (1) litera (b); (c) producătorul acreditat sau oricare dintre entitățile care exercită control asupra sa a făcut obiectul unei condamnări pronunțate printr-o hotărâre definitivă pentru oricare dintre activitățile enumerate la articolul 4 alineatul (1) litera (a);”.
(a)

Până la 1 ianuarie 2026, trebuie împiedicate încercările terminalelor mobile care recepționează semnale în benzile de frecvențe indicate în tabelul 2 utilizând sistemele indicate în tabelul 2 de a se înregistra în rețelele mobile terestre UMTS: — prin includerea, în sistemul CMA, a unei unități de control a rețelei (NCU) care ridică în interiorul cabinei nivelul zgomotului de fond din benzile de recepție a comunicațiilor mobile; și/sau — prin ecranarea fuzelajului aeronavei, pentru a atenua mai mult semnalele care intră în fuzelaj și cele care ies din acesta. Tabelul 2 Benzile de frecvențe (MHz) Sistemele terestre 925 -960 MHz UMTS 2 110 -2 170 MHz UMTS După această dată, operatorii CMA pot decide să utilizeze în continuare o NCU în benzile de frecvențe și sistemele indicate în tabelul 2.
1.

Articolul 2 se modifică după cum urmează: (a) alineatele (1) și (2) se înlocuiesc cu următorul text: „(1) Uniunea pune la dispoziția Letoniei un împrumut în valoare de maximum 472 807 000 EUR. Împrumutul are o scadență medie de maximum 15 ani. (2) Perioada de disponibilitate a asistenței financiare acordate prin prezenta decizie este de 39 de luni începând din prima zi după data la care prezenta decizie produce efecte.”; (b) alineatul (4) se înlocuiește cu următorul text: „(4) Plata primei rate se efectuează sub rezerva intrării în vigoare a acordului de împrumut prevăzut la articolul 8 alineatul (2) din Regulamentul (UE) 2020/672. Plata oricăror rate ulterioare se efectuează în conformitate cu clauzele acordului de împrumut respectiv sau, după caz, sub rezerva intrării în vigoare a unui act adițional la acesta sau a unui acord de împrumut modificat încheiat între Letonia și Comisie, care înlocuiește acordul de împrumut inițial.”
În anexa I partea I, articolul 35 alineatul (1) se înlocuiește cu următorul text:

„(1) These Conditions become effective from 20 March 2023.”
1.

Articolul 2 se modifică după cum urmează: (a) la alineatul (1), litera (c) se înlocuiește cu următorul text: „(c) furnizării, vânzării sau transferului de echipament militar neletal, destinat exclusiv unor scopuri umanitare sau de protecție, și nici furnizării de asistență și formare tehnică cu privire la astfel de echipament neletal;”; (b) alineatul (3) se înlocuiește cu următorul text: „(3) Cu excepția activităților menționate la alineatul (1) literele (a), (b) și (c), statele membre notifică în prealabil Comitetului pentru sancțiuni instituit în temeiul RCSONU 1533 (2004) (denumit în continuare „Comitetul pentru sancțiuni”) orice furnizare de asistență tehnică, finanțare, servicii de brokeraj și alte servicii legate de activități militare în RDC sau orice transport cuprinzând următoarele categorii de arme și materiale conexe destinat RDC: (a) toate tipurile de arme cu calibru de până la 14,5 mm și muniția aferentă; (b) mortiere cu calibru de până la 82 de mm și muniția aferentă; (c) lansatoare de grenade și de rachete cu calibru de până la 107 mm și muniția aferentă; (d) sisteme portabile de apărare antiaeriană (MANPADS); (e) sisteme de rachete dirijate antitanc. Notificările respective conțin toate informațiile relevante, inclusiv, după caz, utilizatorul final, data preconizată a livrării și itinerarul transporturilor.”
(8)

În acest context, reexaminarea strategică a operației Atalanta din 2022 a condus la concluzia că mandatul operației ar trebui prelungit până la 31 decembrie 2024 și extins la securitatea maritimă în largul coastelor Somaliei și în Marea Roșie, în timp ce sarcinile în curs ar trebui continuate. În plus, ar trebui continuat dialogul cu inițiativa sub conducere europeană privind conștientizarea situației maritime în Strâmtoarea Hormuz (EMASOH) și cu componenta sa militară, operația Agénor, pentru a dezvolta în continuare legături și sinergii. De asemenea, ar trebui căutate sinergii cu prezența maritimă coordonată în nord-vestul Oceanului Indian. În plus, operația ar trebui să instituie un mecanism de schimb de informații privind suspiciunile de INN cu Guvernul Federal al Somaliei prin intermediul Biroului central național al Interpol din Mogadiscio.
DAMA este implicată în componentele de cercetare, dezvoltare și producție ale programului iranian privind vehiculele aeriene fără pilot (UAV) Shahed-171, care se află în proprietatea Forțelor Aerospațiale ale Corpului Gardienilor Revoluției Iraniene (IRGC AF). DAMA este o firmă-paravan care a desfășurat sub acoperire activități de achiziții publice pentru Corporația industriilor producătoare de aeronave din Iran (HESA), o entitate afiliată Ministerului Apărării și Suportului Logistic pentru Forțele Armate din Iran (MODAFL).

Societatea de proiectare și fabricare de motoare de aeronave (Design and Manufacturing of Aircraft Engines) (DAMA)

Organizația pentru cercetare și autosuficiență pentru Jihad din cadrul Corpului Gardienilor Revoluției Iraniene (Islamic Revolutionary Guard Corps Research and Self-Sufficiency Jihad Organization) (IRGC SSJO)

Mado a produs motoare UAV pentru entități care au legături cu Corpul Gardienilor Revoluției Iraniene (IRGC), inclusiv motoare utilizate în UAV Shahed-136. UAV Shahed-136 sunt utilizate, sub numele de Geran-2, de Federația Rusă în războiul de agresiune împotriva Ucrainei.

Adresă: Qom, No. 1106, 11 Hemmat Corner, Hemmat Square, Hemmat Boulevard, Shokuhieh Industrial Town, Qom Province, 3718116354, Iran

125

Societatea Paravar Pars (Paravar Pars Company) شرکت پراور پارس alias: Paravar Pars Aerospace Research and Engineering Services; Paravar Pars Aerospace Research Institute; Paravar Pars Engineering And Services Aerospace Research Company; Paravar Pars; ParavarPars; Pravarpars Engineering Research and Design Company

Locul principal de desfășurare a activității: la 13 km pe autostrada Shahid Babaei, după Universitatea Imam Hossein, lângă șoseaua Telo, Teheran, Iran E-mail: info@paravar-pars.com

Societatea Paravar Pars este asociată îndeaproape cu Universitatea Imam Hossein, controlată de Corpul Gardienilor Revoluției Iraniene. Societatea Paravar Pars a produs vehicule aeriene fără pilot (UAV) pentru Forțele Aerospațiale ale IRGC (IRGC AF) și a testat UAV-uri pentru marina IRGC. În special, societatea Paravar Pars a fost implicată în cercetarea, dezvoltarea și producția UAV-urilor Shahed-171 iraniene dezvoltate de IRGC AF. UAV-urile Shahed-171 produse în Iran sunt utilizate de Federația Rusă în războiul de agresiune împotriva Ucrainei. Prin urmare, societatea Paravar Pars sprijină material acțiuni care subminează sau amenință integritatea teritorială, suveranitatea și independența Ucrainei. De asemenea, societatea Paravar Pars este răspunzătoare de sprijinirea cu resurse materiale sau financiare a factorilor de decizie ruși responsabili de anexarea Crimeei sau de destabilizarea Ucrainei sau beneficiază de pe urma acțiunilor acestora.
(2)

Prin scrisoarea M/031, intitulată „Standardisation mandate to CEN/Cenelec concerning standards for personal protective equipment” (Mandat de standardizare acordat CEN/Cenelec cu privire la standardele pentru echipamentele individuale de protecție), Comisia a înaintat Comitetului European de Standardizare (CEN) și Comitetului European de Standardizare în Electrotehnică (Cenelec) o cerere de a dezvolta și de a elabora standarde armonizate în sprijinul Directivei 89/686/CEE a Consiliului (3).
1.

La articolul 3, alineatul (2) se înlocuiește cu următorul text: „(2) Se impun măsuri restrictive, astfel cum se prevede la articolul 4 alineatul (1) și la articolul 5 alineatele (1) și (2), împotriva persoanelor fizice sau juridice, a entităților sau a organismelor care: (a) sabotează o soluție pașnică și bazată pe consens în vederea organizării de alegeri în RDC, inclusiv prin acte de violență, represiune sau incitare la violență sau prin subminarea statului de drept; (b) sunt implicate în planificarea, conducerea sau comiterea de acte care constituie încălcări grave ale drepturilor omului sau abuzuri grave împotriva drepturilor omului în RDC; (c) sunt responsabile de susținerea conflictului armat, a instabilității sau a insecurității din RDC; (d) acordă sprijin persoanelor fizice sau juridice, entităților sau organismelor menționate la litera (c); (e) incită la violență în legătură cu acțiunile menționate la literele (b), (c) și (d); (f) exploatează conflictul armat, instabilitatea sau insecuritatea din RDC, inclusiv prin exploatarea ilicită a resurselor naturale și a speciilor sălbatice de faună și floră sau comerțul ilicit cu acestea; (g) sunt asociate cu persoanele fizice sau juridice, entitățile sau organismele menționate la litera (a), (b), (c), (d), (e) sau (f), astfel cum figurează în anexa II.”
Adresă: Str. Heroes of the Pacific 1, Vladivostok, Primorsky Krai, Federația Rusă (sediul central)

Nizhny Novgorod Plant of the 70th Anniversary of Victory (Uzina celei de a 70-a aniversări a Victoriei din Nizhny Novgorod)

National Guard of the Russian Federation (Garda Națională a Federației Ruse)

Main Computing Center of the General Staff (Centrul informatic principal al Statului-Major) (GVC)

167.

Main Intelligence Directorate of the General Staff of the Armed Forces of the Russian Federation (Direcția principală de informații a Statului-Major al forțelor armate ale Federației Ruse (Главное разведывательное управление Генерального штаба Вооружённых сил Российской Федерации) Alias – GRU (ГРУ)

Adresă: Grizodubovoy, 3, Moscova 125252, Rusia Site web: https://structure.mil.ru/structure/ministry_of_defence/details.htm?id=9711@egOrganization

Direcția principală de informații a Statului-Major al forțelor armate ale Federației Ruse este principala agenție militară de informații a Rusiei. A luat parte la războiul de agresiune al Rusiei împotriva Ucrainei. Prin urmare, este răspunzătoare pentru acordarea de sprijin material sau financiar pentru acțiuni care au subminat sau au amenințat integritatea teritorială, suveranitatea și independența Ucrainei.
International Shipbreaking Limited L.L.C 18601 R.L Ostos Road Brownsville TX, 78521 Statele Unite Telefon: 956-831-2299 E-mail: chris.green@internationalshipbreaking.com robert.berry@internationalshipbreaking.com

La chei (dane), în pantă

Nave, astfel cum sunt definite la articolul 3 alineatul (1) punctul 1 din Regulamentul (UE) nr. 1257/2013 Dimensiunile maxime ale navei: Lungime: 366 de metri Lățime: 48 de metri Pescaj: 9 metri

Condițiile în care instalația este autorizată să funcționeze sunt definite în permisele, certificatele și autorizațiile eliberate acesteia de Agenția pentru Protecția Mediului, de Comisia pentru calitatea mediului din Texas, de Oficiul Funciar din Texas și de Garda de Coastă a SUA. În SUA, Legea privind controlul substanțelor toxice interzice importul de nave aflate sub pavilion străin care conțin concentrații de PCB mai mari de 50 de părți per milion. Instalația are două cale de halaj cu rampe pentru reciclarea finală a navelor (cala de halaj Est și cala de halaj Vest). Navele care arborează pavilionul unui stat membru al UE se reciclează exclusiv în cala de halaj Est.

În prezent, legislația SUA nu prevede nicio procedură privind aprobarea planurilor de reciclare a navelor.

120 000 (51)
(11)

De asemenea, ar putea fi necesar să se restricționeze drepturile persoanei în cauză pentru a garanta o funcție de monitorizare, de inspecție sau de reglementare legată de exercitarea autorității publice în cazul în care este în joc un obiectiv important de interes public general al Uniunii, și anume asigurarea eficacității răspunsului Comisiei la acuzațiile de hărțuire și la orice alte comportamente inadecvate sau atacuri. Combaterea hărțuirii și a oricărui alt comportament inadecvat sau atac constituie un obiectiv important de interes public general al Uniunii, inclusiv al Comisiei. În plus, Comisia are obligația de a oferi asistență personalului său în temeiul articolului 24 din Statutul funcționarilor. Pentru a nu descuraja membrii personalului să raporteze posibilele cazuri de hărțuire și alte comportamente inadecvate sau atacuri și să solicite asistență în acest context, ceea ce este în interesul public al Uniunii, trebuie să se asigure că persoanele în cauză nu au cunoștință de cererea de asistență care le privește. Acest lucru ar putea fi deosebit de relevant în cazurile în care autoritatea constată că nu a avut loc nicio hărțuire în sensul Statutului funcționarilor. Într-o astfel de situație, interesul public al Uniunii ar impune ca persoanei în cauză să nu i se aducă la cunoștință cererea de asistență pentru ca membrii personalului să poată recurge în continuare la procedura prevăzută la articolul 24 din statut și pentru a preveni noi conflicte. În acest sens, Comisia poate decide să restricționeze drepturile persoanei în cauză în temeiul articolului 25 alineatul (1) literele (c) și (g) din Regulamentul (UE) 2018/1725.
Articolul 2

Accesul și autentificarea în scopul autorevocării

(3) Solicitantul trebuie să introducă mai întâi următoarele date:

(a) numărul cererii;

(b) numărul documentului de călătorie;

(c) adresa de e-mail utilizată în cererea de autorizație de călătorie.

Solicitantului i se cere să confirme că are acces la adresa de e-mail menționată la litera (c) primul paragraf, confirmarea efectuându-se prin bifarea unei căsuțe. În cazul în care solicitantul nu mai are acces la adresa respectivă, acestuia i se va cere să introducă o nouă adresă de e-mail pentru a primi un cod unic și confirmarea revocării.
(2)

În temeiul articolului 98 din Acordul privind SEE, Comitetul mixt al SEE înființat prin Acordul privind SEE (denumit în continuare „Comitetul mixt al SEE”) poate decide modificarea, printre altele, a anexei II la Acordul privind SEE, care conține dispoziții referitoare la reglementări tehnice, standarde, încercări și certificare.
IT EL HR SI AL BA ME MK RS SM

AT DE FR IT SI CH LI

DE DK EE LV LT PL FI SE BY NO RU

AT CZ DE IT HR HU PL SI SK

HU AT BG CZ DE HR RO SI SK BA ME RS MD UA

FR BG EL ES HR IT CY MT PT SI AL BA ME MK

SE IE FI FO GL IS NO

DK BE DE FR NL SE NO

2021TC16NXTN001

IT EL ES FR CY MT PT TR DZ EG IL JO LB PS TN
DE FR IT AT SI

BY NO RU

CZ DE IT HR HU AT PL SI SK

FO GL IS NO

12

2021TC16NXTN001

(Interreg VI-B) NEXT Mediterranean Sea Basin (NEXT MED) [NEXT Bazinul Mării Mediterane (NEXT MED)]

EL ES FR IT MT CY PT

TR DZ EG IL JO LB PS TN

96 199 962

9 500 000

138 713 588
(1)

La 5 mai 2021, Consiliul executiv pentru sănătate și securitate (Health and Safety Executive) din Regatul Unit (denumit în continuare „autoritatea competentă din Regatul Unit”), acționând în numele Consiliului executiv pentru sănătate și securitate al Irlandei de Nord (Health and Safety Executive for Northern Ireland), a adoptat, în conformitate cu articolul 55 alineatul (1) primul paragraf din Regulamentul (UE) nr. 528/2012, o decizie de autorizare până la data de 1 noiembrie 2021 a punerii la dispoziție pe piață și a utilizării produsului biocid „Clinisept + Skin Disinfectant” (denumită în continuare „măsura”). Autoritatea competentă din Regatul Unit a informat Comisia și autoritățile competente ale statelor membre în legătură cu măsura și cu justificarea acesteia, în conformitate cu articolul 55 alineatul (1) al doilea paragraf din regulamentul respectiv.
(9)

Conform informațiilor prezentate de Danemarca, producătorul descrie produsul ca fiind un produs de curățare cu durată lungă de acțiune pentru înlăturarea straturilor acumulate pe lemn, zidărie de cărămidă, șindrilă, pietre de pavaj și alte suprafețe și, în fișa tehnică, indică faptul că produsul trebuie utilizat numai în exterior. Producătorul afirmă, de asemenea, că suprafețele foarte murdare ar trebui să fie curățate mai întâi cu ajutorul unui detergent de la același producător înainte ca suprafața să fie tratată cu produsul respectiv. Danemarca a transmis, de asemenea, informații de la un distribuitor și de la punctele de vânzare online. Distribuitorul susține că produsul împiedică creșterea și oferă protecție împotriva reapariției algelor. Potrivit distribuitorului, o astfel de creștere apare sub forma unei acumulări de culoare verde pe suprafețe sau sub forma unor pete întunecate – în special în locurile care sunt protejate de soare de arbori sau arbuști, pe părțile orientate spre nord și acolo unde există multă umiditate. Distribuitorul precizează că acumularea nu dăunează direct lemnului, ci se răspândește într-o masă mare, continuă, care reține umiditatea. Într-un punct de vânzare online, se susține că produsul are efecte preventive. Danemarca a susținut, de asemenea, că, la un alt punct de vânzare online, produsul este inclus într-o categorie de produse care vizează curățarea lemnului, a pavajului și a acoperișurilor și care sunt descrise ca având un efect direct asupra algelor de pe suprafețe.
(1)

La 11 martie 2021, Consiliul executiv pentru sănătate și securitate (Health and Safety Executive) din Regatul Unit, acționând în numele Consiliului executiv pentru sănătate și securitate al Irlandei de Nord (Health and Safety Executive for Northern Ireland) (denumit în continuare „autoritatea competentă din Regatul Unit”), a adoptat, în conformitate cu articolul 55 alineatul (1) primul paragraf din Regulamentul (UE) nr. 528/2012, o decizie de autorizare până la data de 21 august 2021 a punerii la dispoziție pe piață și a utilizării în Irlanda de Nord a produsului biocid pentru dezinfecția mâinilor Mydis (denumită în continuare „măsura”). Autoritatea competentă din Regatul Unit a informat Comisia și autoritățile competente ale statelor membre în legătură cu măsura și cu justificarea acesteia, în conformitate cu articolul 55 alineatul (1) al doilea paragraf din regulamentul respectiv.
(4)

În cadrul celei de a 225-a sesiuni, Consiliul OACI urmează să adopte amendamentul 178 la anexa 1, amendamentul 47 la anexa 6 partea I, amendamentul 40 la anexa 6 partea II, amendamentul 24 la anexa 6 partea III, amendamentul 7 la anexa 7, amendamentul 109 la anexa 8, amendamentul 29 la anexa 9, amendamentul 91 la anexa 10 volumul IV, amendamentul 17 la anexa 14 volumul I și amendamentul 18 la anexa 17 la Convenția de la Chicago, astfel cum se prevede în scrisorile AN 12/1.1.25-20/112, AN 11/1.1.34-20/75, AN 3/45-20/85, AN 3/1.2-20/76, AN 7/1.3.105-20/42, SP 55/4-20/94, AS 8/2.1-21/48 Confidential și EC 6/3 – 21/67 adresate statelor.
(17)

În „modelul hibrid” propus, bursa elenă de energie electrică, HEnEX, ar urma să prezinte oferte de energie electrică la prețul prevalent pe piață în numele părților de pe piața din Creta pe piața angro a energiei electrice pentru ziua următoare și intrazilnică din Grecia, în conformitate cu previziunile ex ante calculate de IPTO S.A. și HEDNO S.A. Grecia propune două opțiuni care au fost prezentate spre consultare publică de către RAE în perioada 25 mai 2021-9 iunie 2021. Aceste două opțiuni stabilesc în detaliu modul în care se poate desfășura licitația în practică, cu sau fără separare între sarcină și producție. Cele două opțiuni sunt următoarele: (a) Opțiunea 1: HEnEX va transmite ordine prioritare de vânzare sau cumpărare la prețul prevalent pe piață, care corespund în mod explicit cantităților de energie electrică pentru partea responsabilă cu echilibrarea pentru interconectarea Cretei, în numele reprezentanților sarcinii care furnizează energie electrică consumatorilor finali din Creta, în conformitate cu ponderea lor procentuală în aprovizionare, calculată ex ante lunar de către HEDNO S.A., în ceea ce privește importurile prognozate în Creta din Grecia continentală, sau de către operatorul de surse regenerabile de energie și garanțiile de origine („DAPEEP”) pentru energia electrică din surse regenerabile, în cazul rar al exporturilor prognozate din Creta către Grecia continentală; (b) Opțiunea 2: HEnEX va transmite ordine prioritare de vânzare sau cumpărare la prețul prevalent pe piață pentru întreaga sarcină și producție locală a Cretei în numele reprezentanților sarcinii, în conformitate cu ponderea lor procentuală în aprovizionare, calculată ex ante lunar de către HEDNO S.A. și în numele producătorilor de energie termică, care reflectă programele energetice stabilite de IPTO S.A. pe baza rezultatelor unui program simplificat de dispecerizare, și de DAPEEP pentru energia electrică din surse regenerabile prognozată. Decontarea financiară a dezechilibrelor va fi imputată ex post părților de pe piață din Creta, pe baza unei comparații între programul capacității de interconexiune și fluxul contorizat și o cheie de repartizare calculată de HEDNO S.A.
(6)

La 23 decembrie 2021, UE a instituit un instrument de redresare, care pune la dispoziție 750 de miliarde EUR pentru a combate consecințele economice defavorabile ale crizei provocate de pandemia de COVID-19 și pentru a stimula redresarea economică. Instrumentul urmează să fie pus în aplicare în special prin intermediul Mecanismului de redresare și reziliență în valoare de 672,5 miliarde EUR (denumit în continuare „mecanismul”). Semestrul european pentru coordonarea politicilor pentru perioada 2020-2021 a fost adaptat temporar pentru a permite lansarea mecanismului. Prin intermediul mecanismului, Grecia are dreptul să primească până la 17,8 miliarde EUR sub formă de sprijin nerambursabil și până la 12,7 miliarde EUR sub formă de împrumuturi în perioada 2021-2026.
(2)

În temeiul articolului 98 din Acordul privind SEE, Comitetul mixt al SEE poate decide modificarea, printre altele, a anexei IV la Acordul privind SEE, care conține dispoziții privind energia.